Document ID: 31998D0567

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1998 για τροποποίηση της απόφασης 93/195/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων που προορίζονται για ιπποδρομίες, διαγωνισμούς και πολιτιστικές εκδηλώσεις, μετά από προσωρινή εξαγωγή [κοινοποιηθείσα υπό τον αριθμό Ε(1998) 2954] (Κείμενο που παρουσιάζει ενδιαφέρον για τον ΕΟΧ) (98/567/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 σημείο ii), Εκτιμώντας: ότι, σύμφωνα με την απόφαση 93/195/ΕΟΚ της Επιτροπής (2), όπως τροποποιήθηκε τελευταία από την απόφαση 98/360/ΕΚ (3), η επανείσοδος των εγγεγραμμένων ίππων σε μητρώα για να συμμετάσχουν σε ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή, περιορίζεται στους ίππους που διέμειναν λιγότερο από 30 ημέρες σε μια τρίτη χώρα 7 ότι, για να διευκολυνθεί η συμμετοχή των ίππων καταγωγής Κοινότητας στο κύπελλο της Μελβούρνης που διεξάγεται στην Αυστραλία, πρέπει να παραταθεί η προαναφερόμενη περίοδος για λιγότερο από 90 ημέρες 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 93/195/ΕΟΚ τροποποιείται ως εξής: 1. Στο άρθρο 1 προστίθεται η ακόλουθη πέμπτη περίπτωση: «- που συμμετείχαν στο κύπελλο της Μελβούρνης και πληρούν τις απαιτήσεις που ορίζονται στο υγειονομικό πιστοποιητικό, το οποίο είναι σύμφωνο με το υπόδειγμα του παραρτήματος V της παρούσας απόφασης».2. Το παράρτημα της παρούσας απόφασης προστίθεται ως παράρτημα V. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 6 Οκτωβρίου 1998.

Classification Labels:
1934
311
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2459
2479
5962
5842
3156
1700

EuroVoc IDs (Expanded): 2459
2479
5962
5842
3156
1700

Dataset Source: meu

Split: train